钦定古今图书集成/理学汇编/学行典/第279卷 > 颜氏家训 > 《浪吟》于石
## 钦定古今图书集成/理学汇编/学行典/第279卷 > 颜氏家训 > 《浪吟》于石

“十载驱驰翰墨场，翩翩霞佩高颉颃。赋窥贾马搜班
扬，诗崇晋汉卑齐梁。斯文未丧道未亡，欲寻坠绪何
茫茫。萧骚短褐凄风霜，匣中蛟龙吼《干将》。男儿有志
行四方，安用把笔工文章。掀髯长啸眺大荒，残烟落
日尘沙黄。纷纷蚁穴争侯王，邯郸一梦炊黄粱。断鹤
续凫谁短长，世闲万事俱亡羊。何如长歌归故乡，古
松流水绕石床。浊酒一壶琴一张，卧听孺子歌沧浪。